CELEX: 32010R0156
Language: et
Date: 2010-02-24 00:00:00
Title: Komisjoni määrus (EL) nr 156/2010, 24. veebruar 2010 , millega määratakse kindlaks ekspordilitsentside väljaandmise heakskiiduprotsent, lükatakse tagasi ekspordilitsentsitaotlused ja peatatakse ekspordilitsentsitaotluste esitamine kvoodivälise suhkru puhul

25.2.2010   
            
            
               ET
            
            
               Euroopa Liidu Teataja
            
            
               L 48/11
            
         KOMISJONI MÄÄRUS (EL) nr 156/2010,
   24. veebruar 2010,
   millega määratakse kindlaks ekspordilitsentside väljaandmise heakskiiduprotsent, lükatakse tagasi ekspordilitsentsitaotlused ja peatatakse ekspordilitsentsitaotluste esitamine kvoodivälise suhkru puhul
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 30. juuni 2006. aasta määrust (EÜ) nr 951/2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris, (2) eriti selle artiklit 7e koostoimes artikli 9 lõikega 1,
   ning arvestades järgmist:
   
               (1)
            
            
               Vastavalt määruse (EÜ) nr 1234/2007 artikli 61 esimese lõigu punktile d võib turustusaasta jooksul toodetud suhkrut, mis ületab kõnealuse määruse artiklis 56 osutatud kvooti, eksportida üksnes komisjoni kindlaksmääratava koguselise piirangu ulatuses.
            
         
               (2)
            
            
               Komisjoni 3. veebruari 2010. aasta määruses (EL) nr 94/2010 (millega määratakse kindlaks kvoodivälise suhkru eksportimise koguseline lisapiirang 2009/2010. turustusaastaks) (3) on sätestatud eespool nimetatud piirangud.
            
         
               (3)
            
            
               Ekspordilitsentsi taotlustega hõlmatud suhkrukogused on ületanud määruses (EL) nr 94/2010 sätestatud kõnealuse koguselise piirangu. Seepärast tuleks ajavahemikul 15. veebruar 2010 kuni 19. veebruar 2010 taotletud koguste puhul sätestada heakskiiduprotsent. Kõik pärast 22. veebruari 2010 esitatud ekspordilitsentsitaotlused suhkru puhul tuleks vastavalt tagasi lükata ning peatada ekspordilitsentsitaotluste esitamine,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Antakse kvoodivälise suhkru ekspordilitsentsid, mille taotlused esitati ajavahemikul 15. veebruar 2010 kuni 19. veebruar 2010, taotletud koguste puhul välja ühtse heakskiiduprotsendi 38,647912 % alusel.
   2.   Seega lükatakse kõik 22, 23, 24, 25 ja 26. veebruaril 2010 esitatud ekspordilitsentsitaotlused kvoodivälise suhkru puhul tagasi.
   3.   Peatatakse kvoodivälise suhkru ekspordilitsentsitaotluste esitamine ajavahemikuks 1. märtsist 2010 kuni 30. septembrini 2010.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. veebruar 2010
      
         
            Komisjoni nimel, presidendi eest
         
         
            põllumajanduse ja maaelu arenduse peadirektor
         
         Jean-Luc DEMARTY
      
   
   
      (1)  ELT L 299, 16.11.2007, lk 1.
   
      (2)  ELT L 178, 1.7.2006, lk 24.
   
      (3)  ELT L 32, 4.2.2010, lk 2.